text: 李樹初，字客天，湖廣黃州府蘄州人。生平.萬曆四十六年聯捷己未科進士，任戶部主事，晉郎中，督宣大餉，轉大同知府。時太監王坤節制宣大，巡按道員俱行角門進見，樹初稱疾不出，將中陽之，適璫敗，得免。後以山西副使致政家居，扁舟湖上，自課詩文，有《潁餘慵緒》數十卷。會流冠猖蹶，磬家資築槃石、符乾二礬，蘄人賴之。崇禎十六年癸未，張獻忠圍蘄州，城破，與子孫訣曰：我在籍自當盡節，爾輩讀聖賢書，死生有命，不可屈於賊。賊執之，不屈死。繼妻封氏、長子延慶，貢生；孫之蘋、之藻廩生等從死，祀鄉賢，乾隆四十一年謚節愍。副使李樹初墓在州東東湖庵，父同知建中墓在盤龍觜，母彭恭人墓在廣濟慄木橋仙姑山，嗣父建木墓在竹林湖。家族.祖父李時珍。
metadata: erhwenkuo/wikipedia-zhtw
metadata: 李樹初
metadata: https://zh.wikipedia.org/wiki?curid=7464739